Egészségügyi Szakmai Bizottság

Az Egészségügyi Szakmai Bizottság

2026. október 28-i nyilvános ülésének

HATÁROZATAI
33/2026.(X.28.) ESzB. számú határozat

Az Egészségügyi Szakmai Bizottság a bizottság ülésének napirendi pontjait az alábbiak szerint fogadta el:

Nyilvános ülés

1./ 
Javaslat felnőtt háziorvosi praxissal kapcsolatos döntés meghozatalára

Előadó: 
Vinczéné Dr. Menyhárt Mária (az Egészségügyi és Közszolgálati Osztály vezetője)

2./ 
Javaslat a háziorvosi rendelési idők 2027. január 1. napjától történő módosítására

Előadó: 
Vinczéné Dr. Menyhárt Mária (az Egészségügyi és Közszolgálati Osztály vezetője)

Felelős:

Szuhai Viktor, az Egészségügyi Szakmai Bizottság elnöke

Határidő:
azonnal

1. Napirendi pont: Javaslat felnőtt háziorvosi praxissal kapcsolatos döntés meghozatalára
34/2026. (X.28.) ESzB. számú határozat

1. Az Egészségügyi Szakmai Bizottság a „Javaslat felnőtt háziorvosi praxissal kapcsolatos döntés meghozatalára” című előterjesztést megtárgyalta, és javasolja a Közgyűlésnek, hogy Dr. Vighné Dr. Krakomperger Anna felnőtt háziorvossal, a praxisjog tulajdonosával, a háziorvosi feladatok ellátása tárgyában kötött három oldalú megállapodás közös megegyezéssel történő megszüntetését – a 6 hónapos felmondási idő alóli mentesítéssel - 2026. november 30. napjával hagyja jóvá.

2. A Bizottság javasolja a Közgyűlésnek, kérje fel a GESZ igazgatóját, hogy 2026. december 1. napjától gondoskodjon a praxis helyettesítés útján történő működtetéséről, a praxis további működése érdekében a szükséges intézkedéseket (személyi és tárgyi feltételek, működési engedély, finanszírozási szerződés) - a jogszabálynak megfelelően – tegye meg.  Amennyiben Dr. Vighné Dr. Krakomperger Anna a praxisjogát nem tudja értékesíteni 2027. május 31. napjáig, úgy a betöltetlen praxis további működtetése érdekében a szükséges további intézkedéseket (bejelentés, hirdetés) - a jogszabálynak megfelelően – tegye meg.
3. A Bizottság javasolja a Közgyűlésnek, kérje fel a GESZ igazgatóját, hogy Dr. Vighné Dr. Krakomperger Anna felnőtt háziorvostól, a korábban az Önkormányzattól tulajdonába került és a rendelőben használt felszerelési tárgyakat az 1. pont szerinti megállapodás megszűnésével egyidejűleg térítésmentesen vegye vissza.
4. A Bizottság javasolja a Közgyűlésnek, hogy hatalmazza fel a polgármestert, valamint a GESZ igazgatóját a Dr. Vighné Dr. Krakomperger Anna felnőtt háziorvossal kötendő - 1. pont szerinti - megállapodás aláírására. 
Felelős:
Szuhai Viktor, az Egészségügyi Szakmai Bizottság elnöke


Dr. Nemény András polgármester


Dr. László Győző alpolgármester


Dr. Károlyi Ákos jegyző


(a végrehajtás előkészítéséért: 


Vinczéné Dr. Menyhárt Mária, az Egészségügyi és Közszolgálati Osztály vezetője


Kovács Andrea, a Szombathelyi Egészségügyi és Kulturális GESZ igazgatója)

Határidő:
2026. október 29.
2. Napirendi pont: Javaslat a háziorvosi rendelési idők 2027. január 1. napjától történő módosítására
35/2026. (X.28.) ESzB. számú határozat

Az Egészségügyi Szakmai Bizottság a felnőtt háziorvosi és házi gyermekorvosi rendelési idők 2027. január 1. napjától történő módosítására tett javaslatot megtárgyalta és – az SZMSZ 51. § (3) bekezdés 27. pontja és a 66. § 13. pontja alapján - javasolja a Gazdasági és Jogi Bizottságnak, hogy a 2027. évi rendelési időket az előterjesztés 1., 2. és 3. sz. mellékleteiben foglaltak szerinti tartalommal hagyja jóvá. 

Felelősök:
Szuhai Viktor, az Egészségügyi Szakmai Bizottság elnöke




(A végrehajtás előkészítéséért: 




Vinczéné Dr. Menyhárt Mária, az Egészségügyi és Közszolgálati Osztály vezetője

Kovács Andrea, a Szombathelyi Egészségügyi és Kulturális Intézmények Gazdasági Ellátó Szervezetének igazgatója)

Határidő: 
a Gazdasági és Jogi Bizottság soron következő ülése 

Szombathely, 2026. október 28.

A kivonat hiteles:  
                                                                                                                           /: Szuhai Viktor :/ 






                                                                  a bizottság elnöke

